Franklin Templeton-ը ներկայացնում է
Վարքագծային ֆինանսներ շարքային ներդրողների համար
Իրազեկում ենք մի քանի հայեցակարգի մասին՝
օգնելով, որ հաջող երկարաժամկետ ներդրումներ կատարեք։
Այսօրվա դասն է՝ հակակրանք կորստի նկատմամբ։
Հասկանալու համար, թե ինչ է կորստի նկատմամբ հակակրանքը,
խոսենք վտանգների մասին: Ոչ, ոչ այդ տեսակի վտանգների:
Այսօր խոսելու ենք գոլֆի դաշտում հանդիպող վտանգերի մասին:
15-րդ դարի շոտլանդացիները հնարեցին գոլֆը՝
մի պարզ խաղ, որում խաղացողներից պահանջվում է շատ փոքր
գեղեցիկ գնդակը հարվածելով գցել նույնքան փոքր անցքի մեջ:
Հեշտ է, այնպես չէ՞: Մի շտապեք:
Խիզախների երկիրը խաղն էլ ավելի հետաքրքիր դարձնելու համար
իր հերթին թակարդներ ու վտանգներ ավելացրեց,
որոնցից ոչ մեկն այնքան ահասարսուռ չէր, որքան ջրի վախ ներշնչող վտանգը:
Իսկապես, այն, որ գեղատեսիլ լճակ է թվում գոլֆ չխաղացողների համար կամ հանգստի գոտի՝
սկսնակների համար, գոլֆ խաղացողներին ջրով լցված անդունդ է թվում,
որն անբացատրելի մագնիսական ուժով երկնքից գոլֆի գնդակներ է քաշում:
Շատերը ցավ են ապրում, երբ տեսնում են, թե ինչպես է իրենց գնդակը ջրի մեջ
ընկնում, և այդ ցավը կրկնակի ուժեղ է, քան այն հաճելի զգացողությունը,
որ ունենում են, երբ գնդակը կարողանում են ջրի վրայով անցկացնել:
Այսպիսով, արդյո՞ք կորստի նկատմամբ հակակրանքը իսկապես միայն ջրի վտանգն է:
Ըհ, ո՛չ: Պարզվում է, որ մարդիկ հաճախ
նման անհանգստություն են ապրում ներդրում կատարելիս:
Երբ նրանց ներդրումներից մեկը չի արդարացնում սպասելիքները,
հաջորդ անգամ նրանք թերևս ձգտում են ավելի ապահով ճանապարհով գնալ՝
փորձելով ամբողջովին շրջանցել ռիսկը:
Դա կարող է նշանակել, որ նրանք շեղվում են ներդրումային նպատակներից
և թույլ են տալիս, որ վախը կառավարի իրենց որոշումները: